《偈六首》
宋代·释法智

动时常寂寂，静处活鱍鱍。
动静两俱忘，佛祖何处著。
蓦地梦回头，长天飞一鹗。
春风有时好，春风有时恶。
不得春风花不开，花开又被风吹落。
错错错，蒸饼元来是面作。

作者简介：释法智，俗姓柏，陕府（今河南陕县）人。于西京圣果寺祝发，习《华严》，弃谒南阳谨，次参大洪智，后依宏智正觉禅师。出居善权，次迁金粟。为青原下十四世，天童宏智正觉禅师法嗣。《嘉泰普灯录》卷一三、《五灯会元》卷一四有传。今录诗九首。